Dalilin da yasa muke da addini da kuma tsarin sa a rayuwar mu. Addini wani abu ne da zai zama jigo a rayuwar dan Adam tun fil azal. Ko wani yanki na duniya yana da addinin da ya sha shahara a wurin su. Kuma a mafi yawan lokuta mutane suna gado ko karɓar addini daga iyayen ko al'ummar su. Addini yana taka muhimmiyar rawa a wajan bayyana dalilin rayuwa, yadda za'a gudanar da ita da kuma abinda zai faru bayan mutuwa. Wannan yana sa mutane su same kwanciyar hankali, shirya da ma'ana a rayuwar su. Mai yasa kowa yake da addini? Kokarin fahimta asarin rayuwa, Mutane tunda dadewa suna tambayar kansu daga ina muka fito? Mai yasa muke duniya? Ina zamu tafi bayan mutuwa? Wadannan tambayoyi sun haifar da bukatar neman amsa, wanda yasa mutane suka juya zuwa ga addini don samun bayani. Addini yana bada bayanai game da halitta da kuma manufar rayuwa, taimako da kwanciyar hankali, lokutan bakin ciki, masifa ko rashin fahimta, mutane kan nema taimako a ta hanyar addini, sallah, addu'a ko karanta littatafan addini na iya kawo sauki da kwanciyar hankali. saboda hanka mutane sukan kasance da addini domin samun karin karfi da natsuwa acikin rayuwarsu. Zama na al'umma. Addini yana hada mutane tare, wani lokaci addini yana zama tushen al'ada, hulɗa jama'a da gina zumunci a tsakanin jama'a. Wasu lokutan ana karɓar addini ba wai don mutum ya nemeshi ba, sai dai don yana daga cikin abinda al'ummar sa keyi. sai dai don yana. daga cikin abinda al'ummar sa keyi. Gado da iyaye. Yawancin lokaci mutane suna karɓar addini daga iyayen ko garuruwar su. Idan mutum ya taso cikin iyali ko kasa mai ko kasa mai bin addini daya, akwai yiwar ya dauki wannan addini da cigaba da rayuwa dashi. Yadda addini yake tsara rayuwar mu. Addini ba kawai yana bada shiriya bane, yana tasiri sosai a fannoni rayuwar mutum, tun daga halaliyar yau da kullum har zuwa yadda yake mu'amala da jama'a. Ga wasu muhimmar hanyoyi da ake tsara rayuwar mu. Karfafa kyawawan ɗabiu. Addinai da dama suna koyar da mahimmancin gaskiya, amana, taimako, yafiya da girmama juna. Wannan yana nufin cewa addini ya gina ɗabia mai kyau a cikin zuciyar mutum. Misali, Musulunci da Kiristanci duk da suna koyar da cewa kada, kayi karya, kada ka yi sata kuma kada ka taimake marasa galihu. Tarbiyar iyali. Addini yana da taka rawa sosai wajan yadda ake rainon yara, ana koya masu yadda zasu girmama iyayen su, yadda zasu yi biyeya da kuma yadda zasu zama masu tsoron Allah. Hakan yana taimaka wa yara su taso da kyawawan halaye da kuma tsoron aikata miyagu ayuka. Zaman lafiya da jama'a. Addini yana koyar da yanda za'a zauna lafiya da juna. Koyarwar yin hak'uri, gafara da nuna kauna tana taimakawa mutane su daina fada da juna ko kiyayya. A sakamakon haka ana samun zaman lafiya da hadin kai a cikin al'umma. Gudanar da al'umma da sharaɗin. Wasu kasashen ko al'umma, addini yana taka rawa wajan tsara dokoki ko tsarin shari'a, misali a wasu kasashen musulunci ana amfani da shari'ar musulunci wajan yanke hukunci, hakanan a lokuta da dama shugabanni suna amfani da darusa, darusan addini don jagorantar mutane cikin adalci. Tsarin rayuwar yau da gobe. Addini yana iya tsara yadda mutum ke ci, sha, suturta da yadda yake gudanar da lokacin sa. Misali, Musulumi suan da lokacin salla sau biyar a rana, wanda hakan yana tsara rayuwar su da lokacin su. Haka kuma Kiristoci suna da lokutan bauta da addu'a. Sashin gaba addini yana koyawa mutane cewa, rayuwa bata tsaya a nan duniya ba, akwai lahira ko sakamako bayan mutuwa. Wannan ra'ayi yana sa mutane su rayu cikin tsoron Allah da kuma tsayawa akan gaskiya domin samu lada ko tsira. Kammalawa, addini wata hanya ce da dan Adam ke bin domin samun shiriya, natsuwa da kuma ma'ana a rayuwar sa. Yana taimakawa mutum ya fahimce dalilin da yasa yake rayuwa da kuma yadda ya kamata ya gudanar da ita ta hanyar koyar da gaskiya, da tausayi, adalci da zaman lafiya. Addini yana gina kyakkyawar al'umma da mutane kirki, ko da yake addinai sun bambanta, amman kusan dukansu suna da manufar gyara ɗabiar dan Adam da kuma tabbatar da rayuwa mai amfani da mutunci.